VISPĀRĪGĀ VIENOŠANĀS

|  |  |  |
| --- | --- | --- |
| **Akciju sabiedrība "Sadales tīkls"**  (turpmāk – Pasūtītājs) | un | **Akciju sabiedrība "ENERGOFIRMA** **JAUDA"** (turpmāk – Izpildītājs) |
| Reģistrācijas numurs: 40003857687  PVN maksātāja numurs: LV40003857687 |  | Reģistrācijas numurs: 40003012798  PVN maksātāja numurs: LV40003012798 |
| Adrese: Šmerļa iela 1, Rīga, LV-1160 |  | Adrese: Rīga, Krustpils iela 119 |
| Kredītiestāde: AS "SEB banka" |  | Kredītiestāde: Luminor Bank AS Latvijas filiāle |
| SWIFT kods: UNLALV2X |  | SWIFT kods: RIKOLV2X |
| Konta numurs: LV83UNLA0050008821895 |  | Konta numurs: LV74RIKO0002013146570 |
| kuru pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | E-pasts: info@jauda.com  kuru pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

turpmāk katrs atsevišķi "Līdzējs", abi kopā "Līdzēji", vienojas par šādiem vispārīgās vienošanās noteikumiem (turpmāk – Vienošanās):

# SPECIĀLIE NOTEIKUMI

## Vienošanās priekšmets

* 1. Izpildītājs pārdod un piegādā Pasūtītājam zemsprieguma sadalnes, katru izpildes gadījumu noformējot kā atsevišķu pasūtījumu (turpmāk – Pasūtījums/-i), bet Pasūtītājs apmaksā atbilstoši Vienošanās noteikumiem izpildītos Pasūtījumus. Vienošanās specifikācija ir norādīta Vienošanās pielikumā Nr.1 (Vienošanās specifikācija). Izpildītājam netiek garantēts konkrēts Pasūtījumu apjoms.
  2. Pasūtījumu ietvaros tiek:
     1. veikts preces pirkums;
     2. nodrošināta preces piegāde līdz Pasūtītāja norādītajai vietai;
  3. Pasūtījums tiek veikts:
     1. izmantojot Oracle iSupplier.

## Preces/Pakalpojuma cena

* 1. Pirmā pasūtījuma izpilde tiek veikta atbilstoši Vienošanās pielikumā Nr.1 (Vienošanās specifikācija) norādītajām cenām. Pasūtījuma cenas ietver visus nodokļus un nodevas, izņemot PVN, kā arī citas izmaksas, t.sk. bet ne tikai: materiālu, izstrādājumu, iekārtu, iepakojuma, darbu, piegādes, uzstādīšanas un transporta izmaksas, kas attiecas uz Pasūtījumu veikšanu. PVN tiek aprēķināts, norādīts rēķinos un apmaksāts atbilstoši spēkā esošajiem normatīvajiem aktiem.
  2. Vienošanās speciālie noteikumi neparedz norēķinu kārtību, kas atšķirīga no Vienošanās vispārīgajos noteikumos noteiktās norēķinu kārtības. Vienošanās ietvaros priekšapmaksa nav noteikta.
  3. Pārējo pasūtījumu izveide, piegādātāja izvēle, pasūtījuma izpildes, preču nodošanas pieņemšanas kārtība un preču piegādes termiņi saskaņā ar pielikumu Nr.2 "Pasūtījuma pieteikšanas, izpildes un nodošanas-pieņemšanas kārtība".

## Vienošanās termiņš

* 1. Vienošanās stājas spēkā tā abpusējas parakstīšanas brīdī un ir spēkā līdz Vienošanās noteikto saistību pilnīgai izpildei.
  2. Pasūtītājs veic Pasūtījumus2 (divu) gadu laikā no Vienošanās spēkā stāšanas dienas. Izpildītājam ir pienākums izpildīt Pasūtījumus, ja tie ir pieteikti šajā punktā norādītajā termiņā.
  3. Vienošanās, Līdzējiem rakstiski vienojoties, var tikt pagarināta uz 1 (vienu) gadu uz tiem pašiem noteikumiem.

## Garantijas termiņš

* 1. Katra izpildītā Pasūtījuma garantijas termiņš ir 60 (sešdesmit) mēneši no attiecīgā Pasūtījuma nodošanas-pieņemšanas dienas.

## Vienošanās izpildes nodrošinājuma summa

* 1. 10 (desmit) darba dienu laikā pēc Vienošanās parakstīšanas, Izpildītājs iesniedz Pasūtītājam Vienošanās izpildes nodrošinājumu ***120 000, 00*** EUR (viens simts divdesmit tūkstoši euro un 00 centi) apmērā (turpmāk – Vienošanās izpildes nodrošinājums). Vienošanās izpildes nodrošinājums summa aprēķināta piešķirot pirmā pasūtījuma izpildes tiesības (1., 3., 4. un 5.iepirkuma priekšmeta daļa).
  2. Iegūstot pasūtījuma izpildes tiesības iepirkuma priekšmeta daļās Nr. 2 un Nr. 6., 10 (desmit) darba dienu laikā pēc pasūtījuma saņemšanas Izpildītājs iesniedz saistību izpildes nodrošinājum šādā apmērā:

iepirkuma priekšmeta daļa Nr.2 – ***34 000, 00*** EUR (trīsdesmit četri tūkstoši euro un 00 centi) apmērā;

iepirkuma priekšmeta daļa Nr.6 – ***4 000, 00*** EUR (četri tūkstoši euro un 00 centi) apmērā.

## Apakšuzņēmēju piesaistes kārtība

* 1. Vienošanās ietvaros apakšuzņēmēji netiek piesaistīti.

## Papildu līgumsodi

* 1. Vienošanās speciālie noteikumi papildu līgumsodus neparedz.

## Papildu noteikumi

* 1. Vienošanās speciālie noteikumi papildu atkāpes no Vienošanās vispārīgajiem noteikumiem neparedz. Vienošanās speciālie noteikumi papildu atkāpes no Vienošanās vispārīgajiem noteikumiem neparedz, izņemot Pasūtījuma pieteikšanas, izpildes un nodošanas-pieņemšanas kārtību. Ja rodas pretrunas starp Vispārīgo noteikumu pasūtījumu pieteikšanas, izpildes un nodošanas-pieņemšanas kārtību, tad prioritāri tiek interpretēti Speciālo noteikumu pasūtījuma pieteikšanas, izpildes un nodošanas-pieņemšanas kārtības noteikumi, kas noteikti Pielikumā Nr. 2 "Pasūtījuma pieteikšanas, izpildes un nodošanas-pieņemšanas kārtība".

## Vienošanās pielikumi

* 1. Pielikums Nr.1 – Pasūtījuma specifikācija.
  2. Pielikums Nr.2 – Pasūtījuma pieteikšanas, izpildes un nodošanas-pieņemšanas kārtība.
  3. Pielikums Nr.3 – Pilnvarotās personas un kontaktpersonas.

## Līdzēju paraksti

* 1. Parakstot šos Vienošanās speciālos noteikumus, Līdzēji piekrīt Vienošanās vispārīgajiem noteikumiem un Vienošanās pielikumiem to pievienotajā redakcijā.
  2. Vienošanās kopā ar pielikumiem parakstīta ar drošu elektronisko parakstu un satur laika zīmogu. Izpildītājs ar drošu elektronisku parakstu parakstītu un laika zīmogu saturošu Vienošanos vienas darba dienas laikā pēc Vienošanās parakstīšanas nosūta uz Pasūtītāja e-pasta adresi: **dokumentiem@sadalestikls.lv**. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums.

|  |  |
| --- | --- |
| **PASŪTĪTĀJS** | **IZPILDĪTĀJS** |
| **AS "Sadales tīkls"** | **Akciju sabiedrība "ENERGOFIRMA JAUDA"** |
|  |  |
|  |  |